TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
201/2026. (VII.30.) Kt. számú
határozata

A polgármester két ülés közötti beszámolója

Tiszavasvári Város Önkormányzat Képviselő-testülete a polgármester két ülés közötti beszámolójával kapcsolatban, Tiszavasvári Város Önkormányzata Képviselő-testülete Szervezeti és Működési Szabályzatáról szóló 5/2025. (IV. 1.) önkormányzati rendelet 17. § (1) c) pontja alapján a következő határozatot hozza:


1. Elfogadja a polgármester két rendes képviselő-testületi ülés, 2026. június 25. és 2026. július 30. közötti időszakra szóló beszámolóját az alábbiak szerint:

2026.06.26. napján a Tiszavasvári Sportegyesület által szervezett vacsorán vett részt.
2026.06.27. napján, Kőszegi Krisztián az országgyűlés alelnöke, valamint, Jórát Erika, Gyöngyösi István és Balogh Mihály országgyűlési képviselők látogatást tettek a Széles és Keskeny utcai szegregátumban. Ugyanezen a napon zongora koncertet látogatott meg a Református Templomban.
2026.06.29. napján, Szombati Gábor, a Vasvári Hírmondó szerkesztője részére adott interjút, valamint a Köztisztviselők napja alkalmából tartandó ünnepségen mondott ünnepi beszédet. 
2026.07.01. napján, a Tisza oktatási szakértőivel egyeztetett Tiszavasvári helyzetéről Budapesten.
2026.07.02. napján, a Tiszavasvári televíziónak adott riportot, majd a Bajcsy-Zsilinszky utca műszaki bejárásán vett részt, ahol dokumentálták a felmerülő hibákat és problémákat. Az ülés előtt felvették a kapcsolatot a műszaki ellenőrrel, és még nem fejeződött be a műszaki átadás. A hibák kijavítására törekednek a kivitelező figyelmét felhívva az anomáliákra és problémákra.
Ezt követően pedig Kóka Anikóval, a Roma Nemzetiségi Önkormányzat elnökével volt megbeszélése.
2026.07.03. napján a Semmelweis nap alkalmából tartottak ünnepséget, valamint a Tiszadadán megrendezett falunapra látogatott ki. 
2026.07.4-5. napjain a Kőrösfői Vasvári Pál megemlékezési napokra látogatott.
2026.07.06. napján a Tiszavasvári-Tiszalök közötti út műszaki átadásának megkezdésén volt jelen Nyíregyházán. Aznap délután Graczka István belső ellenőrrel egyeztetett, valamint Kulcsárné Jutkával az EKIK aktuális kérdéseit tekintette át.
2026.07.08. napján fogadó napja alkalmával 5 fő lakos kereste meg a kérdéseivel, továbbá, Munkácsi Ágnessel konzultált a Bölcsőde aktuális kérdéseket illetően. Ezen felül még aznap a Kiss András által tartott Civil közöségek fórumát is meglátogatta.
2026.07.09. napján Dr. Bodnár Zoltánnal volt megbeszélése a vérvételi hely áthelyezése ügyében.
2026.07.10. napján Korcsmáros Rudolf közlekedési mérnökkel beszélték át a Tiszavasvári közlekedési helyzetét.
2026.07.11. napján Nyírvasváriba látogatott a Vasvári Pál megemlékezési ünnepségre.
2026.07.13. napján rendkívüli képviselő-testületi ülés volt.
2026.07.14. napján Susánszki Lászlóval és Kórikné Szemcsák Nikolett alpolgármester asszonnyal tekintették át a nemzetközi foci tornán való részvétel lehetőségeit. Ezt követően a Vasvári 200 megemlékezésén vett részt a Vasvári Pál Múzeum múzeumkertjében.
2026.07.15. napján Mizik Zsolt sakk emlékversenyéről volt egyeztetés, valamint a Külterületi utak önerő támogatásáról tanácskozott néhány helyi gazdával.
2026.07.16. napján a TISZATÉR Társulás elnökével, Nácsa Balázzsal konzultált a Versenyképes Járások aktuális kérdéseinek áttekintéséről. Szabad Bélával, az Alkaloida vezérigazgatójával egyeztetett. Ezt követően Dr. Groncsák Andreával, Tőkés Lóránttal és Kovács Edinával az Ipari park aktuális kérdéseit tekintették át.
2026.07.17. napján a tiszalöki Mentőállomás épületének volt az átadója, illetve ekkor volt az újraélesztő berendezés átadása, amelynek finanszírozásában Tiszavasvári Város Önkormányzata is részt vállalt. Az EKIK által szervezett Szerelem vonat kulturális programon vett részt.
2026.07.18. napján a Vasvári Pál Társaság egész napos emléknapján vett részt.
2026.07.20. napján Gyüre László Miklós Rendőrkapitány úrral tekintette át az aktuális kérdéseket.
2026.07.21. napján az Iparterület Továbbfejlesztése Tiszavasváriban nevű pályázati egyeztetésen volt megbeszélése a Magyar Államkincstárral Nyíregyházán. Valamint Szombati Gáborral teniszpálya aktuális kérdéseit tekintették át. Fercsák Nándor a Tiszavasvári város sportegyesület munkájáról és terveiről adott tájékoztatást.
2026.07.22. napján megbeszélése volt a Roma Nemzetiségi Önkormányzatot érintő közérdekű adatigényléssel kapcsolatban.
2026.07.24. napján Szakács Péter Lajos országgyűlési képviselővel és Szilágyi Gyula Alkaloida műszaki igazgatójával tekintette át az aktuális kérdéseket. Ezt követően az EKIK szervezésében nézték meg A szabadság fáklyái című színdarabot.
2026.07.27. napján Pápai József energetikussal tartottak megbeszélést.
2026.07.28. napján Dr. Kertész Tamarával egyeztetett.
2026.07.29. napján Dr. Molnár Tímeával, Bakné Répási Ágnessel a járóbeteg szakrendelőben beindítandó fül-orr-gégészeti rendelés feltételeiről volt konzultációja.  Ezt követően Szombati Gábornak adott riportot a Vasvári Hírmondóba.
2026.07.30. napján Tölgyfa Gáborral egyeztetett, a Nyírerdő Zrt. műszaki vezérigazgató-helyettesével a Dessewffy kastélypark növényzetéről. Továbbá Jánosi Tamás kereste fel, a K&H Bank tiszavasvári fiókvezetője, azzal a hírrel, hogy 2026. szeptember 1-ével megszűnik a Tiszavasvári bankfiók.

